
Z A P I S N I K
 2 . sjednice Vijeća Mjesnog odbora Ferenščica
09. srpnja  2021.

u prostorijama mjesnog odbora Ferenščica,

s početkom u 18:00 sati

NAZOČNI ČLANOVI VIJEĆA:

Ante Palada, Siniša Mikuličić, Ištvan Pacal, Danko Knoblo, Iva Majsak, Marko Bilić
NENAZOČNI ČLANOVI VIJEĆA:

Mirko Bošnjak
OSTALI NAZOČNI:

Nije bilo nazočnih.
Predsjedava Ante Palada, predsjednik Vijeća.

Zapisnik vodi: Danko Knoblo 

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Bez rasprave većinom  od 6 glasova, Vijeće prihvaća tekst Zapisnika 1. sjednice Vijeća, održane 24. lipnja 2021, bez izmjena.

Na prijedlog predsjednika Vijeće većinom od 6  glasova utvrđuje

D N E V N I   R E D


1.Davanje ovlasti predsjedniku VMO za donošenje odluka o jednokratnom korištenju prostora MO_(Donijeti zaključak na sjednici)

2.Dogovor o budućem radu

3. Aktualna komunalna problematika
            4. Korištenje prostota MO

5. Razno / Pitanja i prijedlozi
Ad 1. Davanje ovlasti predsjedniku VMO za donođenje odluka o jednokratnom korištenju prostora MO


Članovi Vijeća primili su pisani materijal uz poziv..


U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Marko Bilić


Vijeće većinom od 6 glasova donosi

Z A K LJ U Č A K

Predsjednik ima ovlasti dopustiti korištenje prostora vijeća MO građanima na njihov upit.

Ad 2. Dogovor o budućem radu
Članovi Vijeća primili su pisani materijal uz poziv.


U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Marko Bilić


Vijeće većinom od 6 glasova donosi
Z A K LJ U Č A K

Plan je da se ubuduće mjesečne sjednice održavaju četvrtkom od 18:00 sati u tjednu prije sjednice Vijeća Gradske četvrti Peščenica-Žitnjak, dežurstvo će se provoditi jednom tjedno pekom od 18:00 do 19:00 h počevši od 01.09.2021. Dežurstvo vode predsjednik ili potpredsjednik MO. Službena komunikacija se vodi mail adresom mo_ferenscica@zagreb.hr.

Ad 3 Aktualna komunalna problematika 

Članovi Vijeća primili su pisani materijal uz poziv.


U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Marko Bilić


Vijeće većinom od 6 glasova donosi sljedeće
Z A K LJ U Č K E
Gospodin Zdenko Krpina šalje na uvid dopis gradskog ureda za prostorno uređenje, izgradnju Grada, graditeljstvo, komunalne poslove i promet od dana 16.lipnja.2021. Donosi se rješenje o orezivanju šljive koja raste 2,5 m južno od objekta Leprovička 21. Radovi moraju biti gotovi do 31. srpnja 2021. Pratiti izvršenje odluke.

Temeljem 3 odvojena upita građana sa istom tematikom gđe.Vesne Kiš,  gđe.Alme Hasanbegović i g. Aleksandra Pavlovića vezano za postavljanje uspornika na više lokacija u MO vijeće šalje upite na postupanje na nadležni gradski ured i na nadležno gradsko poduzeće da se vidi u kojoj je fazi realizacija projekta postavljanja uspornika u ulicama Andrilovečka i 1. Ferenščica s obzirom da su svi prijedlozi već prethodno bili na raspravi na Vijeću MO i doneseni su pozitivni zaključci. Također slažemo se da se razmisli o pomicanju uspornika na lokaciju 1. Ferenščica 49  kako traži g. Pavlović prije križanja 1. i 2. Ferenščice od smjera Ivanićgradske prema istoku jer je projektom predviđeno postavljanje 50-metara prema istoku nakon navedenog križanja.
Temeljem prijedloga Ivice Ivankovića vijeće šalje prijedlog na postupanje na nadležni gradski ured da se postave kocke ispod te oko stola i klupica te izmjene daske na postojećem stolu i klupicama na lokaciji livade između parkinga na adresi 1.Ferenščica 25 i tramvajske pruge.

Temeljem prijedloga Dee Samahodaj koja ponovno traži hitnu sanaciju niže navedenih ulica, zahtjev je usvojen na 46 sjednici bivšeg saziva i donesen zaključak da se pošalje nadležnom gradskom uredu ili poduzeću prijedlog za uređenje Leprovičke i 2. Ferenščice 1. odvojak te da se stari asfalt zamjeni novim. Zahtijev se ponovno šalje nadležnom gradskom uredu na postupanje.
Temeljem prijedloga Dubravka Salamunovića vezano za problem parkinga u Ježevskoj 1-7, vijeće šalje odluku nadležnom gradskom uredu da se izda riješenje da na traženoj lokaciji postave znakove zabrane parkiranja na isti način koji su uradili u ulici Ivekovićeva 17-19
Temeljem prijedloga Mladena Radoševića vijeće šalje upit na nadležne institucije da se uspori promet na lokaciji pješačkog prijelaza preko Avenije grada Vukovara između Ferenščice i Volovčice kod potoka Blizneca, iako ova lokacija ne spada pod MO Ferenščica već MO Volovčica koju je također potrebno obavijestiti o ovoj situaciji kako bi i oni raspravili o ovoj temi.

Temeljem 3 odvojena upita i prijedloga građanki Davorke Pavličić, Živane Hendbeli i Nadice Ivošević na njihov zahtjev za uređenje zelenih površina te ne adekvatnu brigu oko mladog drveća koje nitko ne zaljeva i koje se dobrim dijelom posušilo oko novih zgrada u ulici Branka Perice te traženu regulaciju prometa u vidu postavljanja znaka zabrane prolaza vozila težih od 7,5 T po Lovinčićevoj ulici potrebno je upoznati nadležne gradske urede te od istih zatražiti da izvrše adekvatne radnje prema investitorima (tvrtke Pionir i Paron) da ispune svoje obveze preuzete projektom izgradnje stambenih zgrada na spomenutoj lokaciji i gradskom poduzeću Zrinjevac da preuzme brigu o navedenim zelenim površinama i Zagrebačkim cestama da uradi izvid i ukoliko je to tehnički izvedivo uvede zabranu prometa za vozila težih od 7,5 T
Temeljem prijedloga Štefice Lovrenčić vijeće šalje na komunalno redarstvo zahtjev da se lokacija bivšeg poligona (sada privatni posjed) na spoju ulica 2. i 7. Ferenščica kod Hladnjače redovito obilazi te od vlasnika traži redovitu brigu o površini koja je zapuštena i obrasla korovom te na kojoj se nalaze napuštena vozila, te se zahtjeva da se lokacija redovito kosi (najmanje 2 puta po godišnjem dobu, posebno u proljeće i ljeto). Za dugoročnu provedbu i plan predlažemo da Grad Zagreb otkupi ili u dugoročni najam uzme navedenu lokaciju te da se dio napravi kao parking, a ostatak zelene površine kao park za djecu i park za pse.
Temeljem upita predstavnika stanara Damira Orehoveca, Ivanićgradska 73, kojega interesira dovršetak uređenja atrija za koji tvrdi da po projektu treba urediti popločne kocke ispred PBZ bankomata i potez prema i ispod terase kafića Capello sa zapadne strane zgrade koji gleda na Ivanićgradsku ulicu. Mjesni odbor traži da se dostavi projektna dokumentacija i troškovnik te da se od nadležnih poduzeća zatraži dovršetak radova ukoliko su navedeni radovi predviđeni samim projektom. Također treba kontaktirati predstavnika stanara, te nadležne institucije te dogovoru sa njima dovršiti posao.
Ad 4.. Korištenje prostota MO
Članovi Vijeća primili su pisani materijal uz poziv.


U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Marko Bilić


Vijeće većinom od 6 glasova donosi






Z A K LJ U Č K E
Produženje Matici umirovljenika Peščenice – Žitnjak korištenje prostora mjesne samouprave u trajanju od 14.travnja 2021 do 14. travnja 2022. u vremenskom periodu od 11:00 – 16:00 h.

Dodjela termina političkoj stranci Zagreb je naš! Petkom od 17.00 – 19.00 h.

Ad 5. Razno

Predsjednik obavještava članove Vijeća o njemu najavljenim pitanjima i prijedlozima članova Vijeća te daje riječ članovima Vijeća kako slijedi i otvara raspravu o iznjetim prijedlozima:
	Član Vijeća
	Kratak sadržaj pitanja ili prijedloga

	Ante Palada
	2 velika koša za smeće i popravak klupica kod ping pong stolova na prijedlog Luke Žižaka. Popravak klupica kod parka Strujić (stare daske pune mahovine). Čupanje korova iz rubnjaka na svim lokacijama u kvartu. Krpanje rupe na asfaltu kod Ivaničgradske 64.

	Danko Knoblo
	Iscrtati postojeće parking linije od Ferenščice br. 68-72, te iscrtati nove linije na Ferenščici br. 74-78.

	Siniša Mikuličić
	Zamjena starih uspornika kod OŠ A. Cesarca novim crvenim i postavljanje vertikalne solarne signalizacije.

	Ištvan Pacal
	Popravak i održavanje rasvjetnih tijela na djelu Ivaničgradske i Ferenčćice, čišćenje kugli koje nisu čišćene godinama i zamjena hrđavih stupova.

	Iva Majsak
	Iscrtati parking linije i obrezati drveće na Donjim Sveticama 113,115 i 117. Popraviti asfalt kod propalih šahtova na sjevernom djelu istog parkinga kod ulaza 113-115.

	Marko Bilić
	U razgovoru vijećnika Marka sa ravnateljicom OŠ A. Cesarca koja želi ograničiti parkiranje u školskom dvorištu, vozila okolnih kuća i roditelja djece, (svima koji nisu djelatnici škole) i postavljanje oznake zabrane parkiranja na desni dio kolosijeka. Postavljanje reflektora na inicijativu građana na lokaciji Ivanićgradska 66 kod street workouta, s time da se pazi da ne smeta stanarima okolnih zgrada.


Dovršeno u 22:05 sati.
KLASA:026-02/21-002/1150
URBROJ:251-06-11-1104-21-2
U Zagrebu , 09.srpnja 2021.

Zapisnik sastavio: 

